wickkiey/tamil-wikipedia-chunked huggingface dataset:
# மலாயா

## ஐரோப்பியர்களின் வருகை

### டச்சு-ஆங்கிலோ உடன்படிக்கை

பின்னர் 1818 ஆம் ஆண்டு மலாக்கா டச்சுக்காரர்களிடமே மீண்டும் ஒப்படைக்கப் பட்டது. ஆறு ஆண்டுகளுக்குப் பிறகு 1824 ஆம் ஆண்டு டச்சு-ஆங்கிலோ உடன்படிக்கை ஐரோப்பாவில் கையெழுத்தானது. அதன்படி மலாக்கா ஆங்கிலேயரின் வசம் வந்தது. சுமத்திராவில் ஆங்கிலேயர்களின் கைவசம் இருந்த பென்கூலன் டச்சுக்காரர்களிடம் ஒப்படைக்கப் பட்டது.
# மலாயா

## ஐரோப்பியர்களின் வருகை

### பூகிஸ்காரர்கள்

போர்த்துகீசியர்களிடம் இருந்து தப்பி ஓடிய சுல்தான் முகமது ஷா 1699 ஆம் ஆண்டு ரியாவ் தீவில் கொல்லப் பட்டார். அத்துடன் பரமேசுவராவின் பாரம்பரியம் ஒரு முடிவுக்கு வந்தது. சுலாவசி தீவில் இருந்த பூகிஸ்காரர்கள் ரியாவ் அரசின் மீது அடிக்கடி படை எடுத்து அந்த அரசை மேலும் மேலும் பலகீனப் படுத்தி வந்தனர்.  
சில ஆண்டுகளுக்குப் பிறகு பூகிஸ்காரர்கள் மலாயா பக்கம் தங்கள் கவனத்தைத் திசை திருப்பினர். காலப் போக்கில் சிலாங்கூர் மாநிலத்தில் காலூன்றி தங்களின் ஆளுமையை மேம்படுத்திக் கொண்டனர். இப்போது சிலாங்கூரில் பூகிஸ்காரர்கள் தான் அதிகமாக வாழ்கின்றனர்.
# மலாயா

## ஐரோப்பியர்களின் வருகை

### கிழக்கு இந்தியக் கம்பெனி

1786ல் சர் பிரான்சிஸ் லைட் என்பவர் பினாங்குத் தீவைக் கிழக்கு இந்தியக் கம்பெனியின் கீழ் கொண்டு வந்தார். அதுவரை பினாங்குத் தீவு கெடா மாநிலத்தின் ஒரு பகுதியாகவே இருந்தது. அப்போதைய கெடா சுல்தானுக்குப் பூகிஸ்காரர்களின் அச்சுறுத்தல் தொல்லைகள் இருந்து வந்தன.  
அத்துடன் சயாம் அரசின் ஆதிக்க வெறியும் தலை விரித்தாடியது. எதிரிகளிடம் இருந்து கெடாவைக் காப்பாற்ற கெடா சுல்தான் வேறு வழி இல்லாமல் பினாங்குத் தீவை ஆங்கிலேயர்களுக்குத் தாரை வார்த்துக் கொடுத்தார்.  
இருப்பினும் 1821 ஆம் ஆண்டு சயாமியர்கள் தாக்குதல் நடத்தி கெடாவைக் கைப்பற்றிக் கொண்டனர். 1842 வரை கெடா சியாமியர்களின் பிடியில் இருந்தது. ஆங்கிலேயர்கள் தலையிடவில்லை. 1909-ஆம் ஆண்டு ஆங்கிலோ-சியாமிய உடன்படிக்கை கையெழுத்தானது. அதன் பின்னர் சியாமியர்களின் அச்சுறுத்தல்களும் மலாயாவின் வட பகுதிகளில் ஒரு முடிவிற்கு வந்தன.(வளரும்)--ksmuthukrishnan 08:14, 19 மே 2011 (UTC)
# மலாயா

## மலாயாவுக்குச் சுதந்திரம்

1957-ஆம் ஆண்டு ஆகஸ்டு மாதம் மலாயா சுதந்திரம் அடைந்தது. 1963-ஆம் ஆண்டு செப்டம்பர் மாதம் 16 ஆம் தேதி மலாயா என்பது மலேசியா என்று மாறியது. அதுவரை தீபகற்ப மலேசியா எனும் நிலப்பகுதி மலாயா என்றே அழைக்கப் பட்டது. ஏற்கனவே இருந்த மலாயாவுடன் சிங்கப்பூர், சரவாக், சபா மாநிலங்கள் இணைந்து மலேசியா எனும் ஓர் அமைப்பை உருவாக்கின.  
அந்த மலேசிய அமைப்பில் இருந்து 1965-ஆம் ஆண்டு சிங்கப்பூர் விலகிக் கொண்டது. மலாயா என்பது வேறு. மலாயா கூட்டமைப்பு என்பது வேறு. 1948-ஆம் ஆண்டில் இருந்து 1963-ஆம் ஆண்டு வரை மலாயாவை மலாயா கூட்டமைப்பு (Federated Malays States) என்று அழைத்தனர்.  
அந்தக் காலக் கட்டத்திற்கு முன்னர் அது மலாயா என்றே அழைக்கப் பட்டது. வரலாற்று ஆவணங்களில் எல்லாவற்றிலும் மலாயா எனும் சொல்லே பயன்படுத்தப் பட்டு வந்திருக்கிறது.
# ஐக்கிய நாடுகள் பொறுப்பாட்சி மன்றம்

ஐக்கிய நாடுகள் முறைமையின் ஐந்து அங்கங்களில் ஒன்றான**ஐக்கிய நாடுகள் பொறுப்பாட்சி மன்றம் **(United Nations Trusteeship Council) ஐக்கிய நாடுகளின் பொறுப்பில் விடப்பட்ட நாடு/பகுதிகளை பன்னாட்டு அமைதி மற்றும் பாதுக்காப்பினையும் அப்பகுதி மக்களின் நலனையும் கருத்தில் கொண்டும் நிர்வகிக்க ஏற்படுத்தப்பட்டது. பொறுப்பாட்சிப் பகுதிகள் பெரும்பாலன முன்னாள் உலக நாடுகள் சங்கப் பொறுப்பில் இருந்தவை அல்லது இரண்டாம் உலகப் போருக்குப் பிறகு தோற்கடிக்கப்பட்ட நாடுகளாகும். இவற்றில் சில தற்போது விடுதலை பெற்றன அல்லது தன்னாட்சி அடைந்து விட்டன; சில அடுத்துள்ள நாடுகளுடன் இணைந்து கொண்டன. கடைசியாக பசிபிக் பெருங்கடல் பகுதியில் ஐநா பொறுப்பாட்சியில் இருந்த பலாவு தன்னாட்சி பெற்று 1994ஆம் ஆண்டு ஐநாவின் உறுப்பினர் நாடாக இணைந்தது.
# ஐக்கிய நாடுகள் பொறுப்பாட்சி மன்றம்

## வெளியிணைப்புகள்

- ஐநா பொறுப்பாட்சி மன்றத்தின் முகப்புப் பக்கம்
- ஐநா குடியேற்ற நீக்கப் பக்கம்
# பெர்னார்ட் கோடு

**பெர்னார்ட் கோடு** (*Bernhardt Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.  
செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் தெற்கிலிருந்து மூன்றாவதாக இருந்தது பெர்னார்ட் கோடு. பிற அரண்கோடுகளைப் போல இத்தாலியின் மேற்கு கடற்கரையிலிருந்து கிழக்கு கடற்கரை வரை நீண்டிருக்கவில்லை; மேற்கு பகுதியில் ஒரு குறிப்பிட்ட தூரம் மட்டுமே அமைந்திருந்தது. குசுத்தாவ் கோட்டின் மேற்கு பகுதியில் அதன் முன்னால் ஒரு வீக்கப் பகுதி போல அமைந்திருந்தது. நேச நாட்டுப் படைகள் குசுத்தாவ் கோட்டை அடைவதை சில நாட்கள் தாமதப்படுத்துவதற்காக மட்டும் இவ்வரண்கோடு அமைக்கப்பட்டதால், இதனை ஜெர்மானியர்கள் அவ்வளவாக பலப்படுத்தவில்லை.  
நவம்பர் 1943ல் அமெரிக்க 5வது ஆர்மி பெர்னார்ட் அரண்நிலைகளை அடைந்தது. டிசம்பர் 1, 1943ல் பெர்னார்ட் கோடு மீதான அமெரிக்கத் தாக்குதல் தொடங்கியது. ஒன்றரை மாதகால கடும் சண்டைக்குப்பின், பெர்னார்டு கோட்டின் அரண்நிலைகள் முறியடிக்கப்பட்டு அமெரிக்கப் படைகள் ஜனவரி 15, 1944ல் குசுத்தாவ் நிலைகளை அடைந்தன.
# ஐக்கிய நாடுகள் நாள்

1947 ஆம் ஆண்டு ஐக்கிய நாடுகள் பொதுச் சபை ஐநா பட்டய ஆவணத்தின் ஆண்டுவிழாவான அக்டோபர் 24ஆம் நாளை **ஐக்கிய நாடுகள் நாளாக** உலக மக்கள் அனைவரும் ஐக்கிய நாடுகளின் நோக்கம், சாதனைகள் குறித்து அறியும் வண்ணமாகவும் அவர்களது ஆதரவைப் பெறும் வண்ணமாகவும் கொண்டாட தீர்மானித்தது.  
1971ஆம் ஆண்டில் பொதுச்சபை மீண்டும் தனது தீர்மானம் 2782இன்படி இந்நாளை பன்னாட்டு விடுமுறை நாளாக அறிவித்து ஐநாவின் உறுப்பினர் நாடுகளும் இதனை பொது விடுமுறை நாளாக அறிவிக்கப் பரிந்துரைத்தது.  
ஐக்கிய நாடுகள் நாளன்று உலக மக்களிடையே ஐநாவின் நோக்கங்கள், சாதனைகள் குறித்த விப்புணர்வை ஏற்படுத்த பல சந்திப்புகள், கருத்தரங்குகள், கண்காட்சிகள் மற்றும் பண்பாட்டு நிகழ்ச்சிகள் ஏற்பாடு செய்யப்படுகின்றன. அக்டோபர் 20 முதல் 26 வரை *ஐக்கிய நாடுகள் வாரமாகவும்* கொண்டாடப்படுகிறது.  
ஐக்கிய அமெரிக்காவில் ஐநா நாளன்று குடியரசுத் தலைவர் அரசு அறிவிப்பினை வெளியிடுகின்றார்; பராக் ஒபாமா இத்தகைய அறிவிப்பொன்றை வெளியிட்டார்.
# ஐக்கிய நாடுகள் நாள்

## உலக மேம்பாட்டுத் தகவல் நாள்

1972ஆம் ஆண்டு முதல் ஐநாவின் உலக மேம்பாட்டுத் தகவல் நாளும் அக்டோபர் 24 அன்று கொண்டாடப்படுகிறது.
# ஐஓ (சந்திரன்)

**ஐஓ** (*Io*, கிரேக்கம்: Ἰώ) என்பது வியாழன் கோளின் நான்கு கலிலிய சந்திரன்களில் மிக உட்புறமாக அமைந்துள்ள சந்திரன் ஆகும். இதன் விட்டம் 3,642 கி.மீ.. இது சூரியக் குடும்பத்தில் உள்ள சந்திரன்களில் நான்காவது பெரியதாகும்.மேலும் இது 8.9319 × 10<sup>22</sup> கிலோ நிறையை உடையது.இது வடிவில் நீள்வட்ட உரவம் கொண்டதாகவும் வியாழனை சுற்றி நீண்டசுற்றுப்பாதையில் சுற்றிவருகிறது.இது கலிலியோ செயற்கைக் கோள்கள் மத்தியில் எடை மற்றும் அளவை பொறுத்து கேனிமெட்டுடன் மற்றும் காலிஸ்டோக்கு அடுத்தும் யூரோப்பாவிற்கு முன்னதாகவும் வரிசைப்படுத்தப்பட்டுள்ளது.  
கிரேக்கத் தொல்கதைகளில் கடவுள்களின் அரசனான சியுசு என்பவனின் மனைவியான ஈராவின் தொன்மவியல் பாத்திரமான ஐஓ (நெருப்பு,எரிமலைகளுக்கான கடவுள்) என்பதை ஒட்டி இப்பெயர் சந்திரனுக்கு சூட்டப்பட்டது.மேலும் இது வியாழனின் முதலாவது சந்திரன் என பொருட்படும் வகையில் அதன் ரோமன் எண்ணுருவுடன் சேர்த்து *வியாழன் I* எனவும் அழைக்கப்படுகிறது.  
இந்நிலவில் 100 க்கும் மேற்பட்ட மலைகள் உள்ளன. இந்த சிகரங்களில் சில எவரெஸ்டைசிகரத்தை விட உயரமாக இருக்கின்றன.சூரியக்குடும்பத்தின் மற்ற நிலவுகளை போல் நீர் அல்லது பனியால் இது சூழப்படாமல் இயோ உருகிய இரும்பு அல்லது இரும்பு சல்பைட் உட்புறத்தை சுற்றி சிலிகேட் பாறைகளை' கொண்டுள்ளது.மேலும் இதன் மேற்பரப்பில் அதிக அளவில் சல்பர் மற்றும் சல்பர் டை ஆக்சைடு பனி படர்ந்த சமவெளி பகுதிகளை கொண்டுள்ளது.  
இயோ 17 மற்றும் 18 ம் நூற்றாண்டுகளில் வானியல் வளர்ச்சியில் ஒரு முக்கியமான பங்கை கொண்டிருந்தது.இது மற்ற கலீலிய சந்திரங்களுடன் 1610 இல் கலிலியோ கலிலியால் கண்டுபிடிக்கப்பட்டது.இந்த கண்டுபிடிப்பு சூரிய இயக்க கெப்லர் விதிகளின் வளர்ச்சி மற்றும் ஒளியின் வேகத்தை அளவிடுதல் போன்றவற்றிற்கு தொடக்கமாய் இருந்தது. 19 மற்றும் 20 ஆம் நூற்றாண்டின் இறுதி வரையில் பூமியில் இருந்து பார்க்கும் போது ஒரு ஒளிப்புள்ளியாகவே இது தெரிந்தது.அதன் பின்னர் நவீன தொலைநோக்கிகள் மூலம் இதன் நிலப்பரப்பானது அடர் சிவப்பு துருவ மற்றும் பிரகாசமான நில பகுதிகளினை கொண்டது என அறியப்பட்டது.1979 இல், இரண்டு வாயேஜர் விண்கலங்களும் அனுப்பிய புகைப்படங்களில் இருந்து இங்கு செயல்பட்டுகொண்டிருக்கும் பல எரிமலைகள் , பெரிய மலைகள் மற்றும் வெளிப்படையான பெரும் பள்ளங்கள் கொண்டது என அறியப்பட்டது. 1990 மற்றும் 2000 ஆம் ஆண்டுகளின் துவக்கத்தில் கலிலியோ விண்கலம் இதை நெருக்கமாக ஆராய்ந்த போது அதன் உள்ளமைப்பு மற்றும் மேற்பரப்பு அமைப்பு பற்றிய தகவல்கள் பெறப்பட்டன.மேலும் இந்த விண்கலம் இயோ மற்றும் வியாழனின் காந்தபுலன்களுக்கிடையே இருக்கும் தொடர்பை அறிவித்தது.மேலும் இயோவின் சுற்றுப்பாதையில் ஒரு கதிர்வீச்சு வளையத்தின் மையம் உள்ளதை கண்டறிந்தது.இதன் அடிப்படையில் இயோ நாள் ஒன்றுக்கு சுமார் 3,600 REM கதிர்வீச்சு (36 SV) பெறுவதாக கணக்கிடப்பட்டுள்ளது.  
மேலும் 2000 ல் காசினி-ஹைகென்ஸ் மற்றும் 2007 ல் "நியு ஹரிசான்" விண்கலங்கள் மூலமும்,புவியில் அமைந்துள்ள மற்றும் ஹப்பிள் விண்வெளி தொலைநோக்கி மூலம் புதிய தகவல்கள் பெறப்பட்டு வருகின்றன.
# ஐஓ (சந்திரன்)

## ஐஓவின் எரிமலைகள்

நானூறுக்கும் அதிகமான எரிமலைகளைக் கொண்டுள்ள இச்சந்திரன் சூரியக் குடும்பத்தில் நிலவியல் ரீதியாக மிகவும் சுறுசுறுப்பான பொருள் ஆகும். ஐஓ (Io) சந்திரன் எமது சூரியக் குடும்பத்தில் பெருமளவு எரிமலைகளைக் கொண்டுள்ளது.
கலிலியோ அனுப்பிய ஐஓ சந்திரனின் மேற்பரப்புப் படம்
வியாழனின் இந்த சந்திரன் பூமியை விட 100 இற்கும் அதிக மடங்கு லாவாக்களை அதன் மேற்பரப்புக்கு வெளிவிடுகிறது. நாசாவின் கலிலியோ விண்கலம் அனுப்பிய தகவல்களின் அடிப்படையில் ஐஓ என்ற இச்சந்திரனின் ஓட்டில் உள்ள பெரும் கற்குழம்பு (மக்மா) கடலில் இருந்தே இந்த லாவாக்கள் வெளியேறுகின்றன எனக் கண்டுபிடித்திருக்கிறார்கள்.
இந்த எரிமலைகளில் இருந்து வெளியேறும் லாவா அதன் மேற்பரப்பிலிருந்து சுமார் 5௦௦ கி.மீ உயரம்வரை பீய்ச்சி அடிக்கப்படுகிறது.அதோடு மட்டுமல்லாது இந்த லாவா கடல் வியாழனின் மற்ற நிலவுகளால் ஈர்க்கப்படும் போது ஈர்ப்பு உராய்வால் மேலும் அதிகமாக வெப்பமடைகிறது.
இந்தக் கொப்புளிக்கும் வெப்பக் கிடங்கு கிட்டத்தட்ட 50 கி.மீ. தடிப்புள்ளதாக அறிவியலாளர்கள் சயன்ஸ் இதழில் தெரிவித்துள்ளனர்.
# ஐக்கிய நாடுகள் கடவுச் சீட்டு

**ஐக்கிய நாடுகள் கடவுச் சீட்டு ** அல்லது **ஐக்கிய நாடுகள் லைசே பாசே** (United Nations Laissez-Passer, UNLP அல்லது LP) ஐக்கிய நாடுகள் தனது உரிமைகள் மற்றும் ஏமங்கள் மரபொழுங்கின் ஏழாவது பிரிவின்படி வழங்கும் பயண ஆவணமாகும். இது நியூ யார்க், ஜெனீவா நகரங்களில் உள்ள அலுவலகங்களிலும் பன்னாட்டு தொழில் அமைப்பாலும் (ILO) வழங்கப்படுகிறது. இந்தக் கடவுச் சீட்டு ஐநா மற்றும் பன்னாட்டுத் தொழிலாளர் அமைப்பு அலுவலர்களுக்கு மட்டுமன்றி பிற பன்னாட்டு அமைப்புகளான உலக சுகாதார அமைப்பு, ஐக்கிய நாடுகள் கல்வி, அறிவியல், பண்பாட்டு நிறுவனம், உலக வங்கி போன்றவற்றின் அலுவலர்களுக்கும் வழங்கப்படுகிறது. இந்த ஆவணம் ஆங்கிலத்திலும் பிரெஞ்சிலும் எழுதப்படுகிறது.  
ஐநா கடவுச்சீட்டு செல்லத்தக்க ஓர் பயண ஆவணமாகும். ஐநா திட்டங்களுக்கானப் பணியில் செல்வோர் இதனை தங்கள் தேசியக் கடவுச்சீட்டினைப் போலவே பயன்படுத்தலாம். தேசியக் கடவுச்சீட்டுக்களைப் போலவே சில நாடுகள்/மண்டலங்கள் (காட்டாக, கென்யா, ஐக்கிய இராச்சியம், செஞ்சென் பகுதி, லெபனான் போன்றன) இந்தக் கடவுச் சீட்டு வைத்திருப்போருக்கு நுழைவிசைவு (விசா) தேவையை விலக்கியுள்ளன. பெரும்பாலான நாடுகளில் நுழைவிசைவைப் பெற வேண்டும். இந்தத் தேவை கடவுச்சீட்டு வைத்துள்ளவர் எந்த நாட்டினராக இருப்பினும் வலியுறுத்தப்படுகிறது.  
பெரும்பாலான ஐநா கடவுச்சீட்டுக்கள் நீல வண்ணத்தில் உள்ளன. இவை சேவை கடவுச்சீட்டுகளாகும். இவற்றில் தூதுப்பணி நுழைவிசைவு இடப்பட்டாலே தூதக ஏமங்கள் கிடைக்கும். உயர் அதிகாரிகளுக்கு சிவப்பு நிற கடவுச்சீட்டு வழங்கப்படுகின்றன. இவை தூதக கடவுச்சீட்டுகளுக்கு இணையானவை. இவர்களுக்கு முழு தூதக உரிமைகள் வழங்கப்படுகின்றன.
# விக்கிப்பீடியா:முதற்பக்கக் கட்டுரைகள்/மே 15, 2011

**தமிழ் விவிலியம்** என்பது கிறித்துவர்களின் சமய நம்பிக்கைக்கு அடிப்படையாக உள்ள திருவிவிலியத்தின் தமிழ்ப் பதிப்பு ஆகும். தமிழ்த் திருவிவிலியம் வேதம், வேத புத்தகம், மறைநூல், சத்தியவேதம், வேதாகமம், திருமறைநூல் போன்ற பல பெயர்களால் வழங்கப்படுகிறது. விவிலியத்தை முதன்முதலாகத் தமிழில் பெயர்த்து அச்சேற்றியவர் செருமானியரான பர்த்தொலொமேயுஸ் சீகன்பால்க். பழைய ஏற்பாடு முழுமையாக முடிவடையாத பொழுதே சீகன்பால்க் இறந்துவிட்டதால் பெஞ்சமின் சூல்சு என்பவர் அப்பணியைச் செய்து முடித்தார். மேலும் இவர் புதிய ஏற்பாட்டின் பெரும்பகுதியையும் திருத்தினார். இலங்கையில் தமிழ் விவிலியப் பதிப்பு டச்சுக் கிழக்கிந்தியக் கம்பனியின் ஆளுநராக இருந்த ஐ.பி. இம்ஹோஃப்பின் ஆதரவின் கீழ் வெளியானது. திருவிவிலியத்தின் தமிழ் மொழிப்பெயர்ப்பு கத்தோலிக்க கிறித்தவ சபைகள் வெளியிட்ட நூல்கள் மூலம் பிரபலமடைந்தது. அருட்திரு ஞானப்பிரகாசம் தனிப்பட்ட முறையில் முப்பது ஆண்டுகள் உழைத்து விவிலியத்தைத் தமிழில் பெயர்த்தார். அது கொல்கத்தாவில் 1932 இல் அச்சிடப்பட்டது. பழைய, புதிய ஏற்பாடுகளை இக்காலத் தமிழ் நடையில் பெயர்க்கும் பணி 1972இல் தொடங்கி 1995இல் முடிவுற்றன. இப்புதிய மொழிபெயர்ப்பு *திருவிவிலியம் (பொது மொழிபெயர்ப்பு)* என்றழைக்கப்படுகிறது. *மேலும்..*
---  
**சலாகுத்தீன் அயூப்** (1137-1193) பிரபலமான இசுலாமியப் பேரரசர். இவரது பேரரசு அயூபி பேரரசு என அழைக்கப்படுகின்றது. குர்திய முசுலிமான சலாவுத்தீன், மூன்றாம் சிலுவைப்போர்களில் ஐரோப்பிய - கிறித்தவப் படைகளுக்கு எதிராகப் போரிட்டவர். இப்போர்களில் வெற்றி பெற்று எருசலேமில் இசுலாமியப் பேரரசை ஏற்படுத்திய காரணத்தால், இன்றும் இவர் இசுலாமிய சமூகத்தில் பிரபலமாக உள்ளார். மேலும் இவரது சகிப்புத்தன்மை மற்றும் போர் நெறிமுறைகள் காரணமாக மேற்கத்திய நாடுகளிலும் பிரபலமாக உள்ளார். இவரது ஆட்சியின் உச்சத்தில் அயூபிப் பேரரசு எகிப்து, சிரியா, இராக், ஏமன் மற்றும் மேற்கு கரை அரேபிய தீபகறபத்தை உள்ளடக்கியதாக இருந்தது. சலாவுத்தீன் ஒரு மிகப்பெரிய பேரரசை ஏற்படுத்திய பின்பும் கூட ஒரு சாதாரணமான மனிதனாகவே எளிமையாக வாழ்ந்தார். தீவிரமான சன்னி இசுலாம் முறையை பின்பற்றிய இவர், மற்ற மதத்தினரையும் மதித்தார். அவர்களின் புனித தலங்களுக்கு பாதுகாப்பும் கொடுத்தார். இவர் ஆக்கிரமிப்பாளர்களை தவிர மற்ற எவர்களையும் தாக்கியதில்லை. அவ்வாறு அவர்களை தாக்கியப்பொழுதும் கூட, அவர்களுக்கு முதலிலேயே சரணடைய பல சந்தர்ப்பங்களை ஏற்படுத்திக்கொடுத்தார். மேலும் எருசலேம் நகரிலேயே அவர்கள் தங்கிக் கொள்ளவும் அனுமதித்தார். *மேலும்..*
# கனக ஹேரத்

**கனக ஹேரத்** (*Kanaka Herath*, பிறப்பு: ஏப்ரல் 29, 1976), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் கேகாலைமாவட்டத்திலிருந்து மக்களால் தெரிவு செய்யப்பட்ட உறுப்பினர்.
# கனக ஹேரத்

## வாழ்க்கைக் குறிப்பு

இல, 76, ரத்னகிரி, மொலமூர் மாவத்தை, கேகாலையில் வசிக்கும் இவர் பௌத்த மதத்தைச் சேர்ந்தவர்,  
- கனக ஹேரத்
# சென்னைப் பல்கலைக்கழக நூற்றாண்டு விழா மண்டபம்

**சென்னைப் பல்கலைக்கழக நூற்றாண்டு விழா மண்டபம்** சென்னையில் மரினா கடற்கரையோரம் அமைந்துள்ள சென்னைப் பல்கலைக்கழக வளாகங்களில் முதன்மையானதாகும். இராபர்ட் ்பெல்லோஸ் சிஷோம் என்ற 19ஆம் நூற்றாண்டு கட்டிட வடிவமைப்பாளரால் இந்தோ-சார்சனிக் பாணியில் கட்டப்பட்டுள்ள இந்த வளாகம் முன்னதாக செனட் மாளிகை என அறியப்பட்டு வந்தது. இங்கு தரைத்தளத்தில் அமைந்துள்ள மைய மண்டபம் 130 அடி நீளமும் 58 அடி அகலமும் 54 அடி உயரமும் உடையது.
மண்டபத்தின் புறத்தே உள்ள தாழ்வாரங்கள் ஆறு வலிய கற்தூண்களால் இருபுறமும் தாங்கப்பட்டுள்ளன. தூண்களுக்கு இடையே உள்ள கல் வளைவுகளும் கட்டிடத்தின் நான்கு புறமும் எழுந்துள்ள கோபுரங்களும் அழகாக வடிவமைக்கப்பட்டுள்ள குவிமுக மாடங்களும் இக்கட்டிடத்திற்கு தனி மதிப்பை ஊட்டுவனவாக உள்ளன.  
- சென்னைப் பல்கலைக்கழக செனட் அவுஸ்
# வீ. கே. இந்திக்க

**வீ. கே. இந்திக்க** (*V. K. INDIKA*, பிறப்பு: சூலை 31, 1966), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் அம்பாந்தோட்டை மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# வீ. கே. இந்திக்க

## வாழ்க்கைக் குறிப்பு

இசுர ருகுனு ரிதியகம அம்பாந்தோட்டையில் வசிக்கும் இவர் பௌத்த மதத்தைச் சேர்ந்தவர்,  
- வீ. கே. இந்திக்க
# ஜயலத் ஜயவர்தன

**ஜயலத் ஜயவர்தன** (*Jayalath Jayawardena*, ஆகத்து 16 1953 - மே 29, 2013), இலங்கை அரசியல்வாதியும், மருத்துவரும் ஆவார். இலங்கையில் மனித உரிமைகள் நிலவரம் குறித்து குரல் கொடுத்து வந்தவர். இவர் 7வது நாடாளுமன்றத்திற்கான 2010 பொதுத் தேர்தலில், ஐக்கிய தேசியக் கட்சி சார்பில் கம்பகா மாவட்டத்திலிருந்து மக்களால் தெரிவு செய்யப்பட்ட உறுப்பினர். 2000, 2001, 2004 தேர்தல்களிலும் வெற்றி பெற்று நாடாளுமன்றம் சென்றிருந்தார்.  
கந்தானை டி மெசெனாட் கல்லூரியின் பழைய மாணவரான ஜயவர்தன கொழும்பு பல்கலைக்கழகத்தில் பயின்று மருத்துவரானார். ஐக்கிய தேசியக் கட்சியின் இளைஞர் அமைப்பில் இணைந்து அரசியலில் இறங்கினார். 1994 ஆம் ஆண்டு தேசியப் பட்டியல் மூலம் முதற்தடவையாக நாடாளுமன்ற உறுப்பினராகத் தேர்தெடுக்கப்பட்டார். 2002 - 2004 காலப்பகுதியில் ரணில் விக்கிரமசிங்கவின் அரசில் மீள்குடியேற்ற அமைச்சராகவும், இறக்கும் வரை நீர்கொழும்பு தமது கட்சியின் அமைப்பாளராகவும் பணியாற்றினார்.  
1998 ஆம் ஆண்டில் சிறுவர்களின் உரிமைக்காகக் குரல் கொடுத்தமைக்காக கிரீன் விருது இவருக்கு வழங்கப்பட்டது. உலக சுகாதார அமைப்பின் பன்னாட்டு நாடாளுமன்றக் குழுவின் உறுப்பினராகப் பணியாற்றினார்.
# ஜயலத் ஜயவர்தன

## மறைவு

நீண்டகாலமாக சுகவீனமுற்றிருந்த ஜயலத் ஜயவர்தன சிகிச்சைக்காக சிங்கப்பூர் சென்றிருந்த சமயம் அங்கு 2013 மே 29 இல் காலமானார். இவருக்கு மனைவி, ஒரு மகள், ஒரு மகன் ஆகியோர் உள்ளனர்.  
- ஜயலத் ஜயவர்தன
# சந்திராணி பண்டார ஜயசிங்க

**சந்திராணி பண்டார ஜயசிங்க ** (*Chandrani Bandara Jayasinghe*, பிறப்பு: சூலை 24 1962), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் அநுராதபுர மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவு செய்யப்பட்டிருந்தார். இவர் 2015 செப்டம்பர் 4 அன்று பெண்கள் மற்றும் சிறார் நலத்துறை அமைச்சராக நியமிக்கப்பட்டார்.
# சந்திராணி பண்டார ஜயசிங்க

## வாழ்க்கைக் குறிப்பு

இல, 138/2, ஹெவலோக் வீதி, கொழும்பு 05 வசிக்கும் இவர் பௌத்த மதத்தைச் சேர்ந்தவர்,
# ஆர்தர் ஜோன்ஸ்

**ஆர்தர் ஜோன்ஸ்** (*Arthur Jones )*, பிறப்பு: ஆகத்து 16 1872, இறப்பு: திசம்பர் 21 1914) இங்கிலாந்து அணியின் துடுப்பாட்டக்காரர் ஆவார். இவர் 12 தேர்வுத் துடுப்பாட்டப் போட்டிகளிலும், 472 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 - 1909 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜெரேன்ட் ஜோன்ஸ்

**ஜெரேன்ட் ஜோன்ஸ்** (*Geraint Jones*, சூலை 14 1976 , இங்கிலாந்து அணியின் துடுப்பாட்டக்காரர். இவர் 34 தேர்வுத் துடுப்பாட்டப் போட்டிகளிலும், 49 ஒருநாள் பன்னாட்டுத் துடுப்பாட்டப் போட்டிகளிலும் 126 முதல்தர துடுப்பாட்டப் போட்டிகளிலும், 149 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2004 - 2006 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சற்றம் இல்ல விதி

கருத்தரங்கம் ஒன்று அல்லது அந் நிகழ்வின் ஒரு பகுதி **சற்றம் இல்ல விதி** (*Chatham House Rule*) முறையில் நடைபெறுகின்றது என்று அறிவிக்கப்படின், அக் கருத்தரங்கில் பங்குகொள்ளும் ஒருவர் மேற்படி கருத்தரங்கில் கருத்துரை வழங்கும் பேச்சாளரினதோ அல்லது அக் கருத்தரங்கில் பங்குகொள்ளும் ஏனையவர்களினதோ பெயர், அவர் சார்ந்த அமைப்பு போன்ற தனிநபர் தகவல்கள் எவற்றையும் குறிப்பிடாமல் அக் கருத்தரங்கில் தாம் பெறும் கருத்துரைகளைச் சுதந்திரமாகப் பயன் படுத்தலாம்.  
கருத்தரங்கொன்றில் பரிமாறப்படும் கருத்துக்கள் பற்றிய செய்தி அறிவிப்பில் சற்றம் இல்ல விதிமுறை கடைப்பிடிக்கப்படுவது மிகச் சாதாரணமானது. கருத்தரங்கொன்றில் வெளிப்படுத்தப்படுகின்ற செய்திகள், கருத்துக்கள், குறிப்புகள் போன்றவை ஊடகங்கள் மூலம் பரம்பலடையும்போது புகழ்பெற்ற இவ் விதி இன்று உலகம் முழுவதும் கடைப்பிடிக்கப்படுகின்றது. ஒருவர் தனது கருத்தை வெளிப்படையாகப் பகிர்ந்து கொள்வதை சற்றம் இல்ல விதிமுறை நோக்கமாகக் கொண்டதுடன் அவ்வாறான கருத்துப் பரிமாற்றத்தினை துணிச்சலாக முன்வைப்பதையும் சற்றம் இல்ல விதிமுறை ஊக்குவிக்கின்றது. இவ் விதி சுதந்திரமான, பகிரங்கமான கருத்துப் பரிமாற்றத்திற்கும் பேச்சாளரின் அடையாளங் காட்டமைக்கும் வழிசமைக்கின்றது.
# சற்றம் இல்ல விதி

## நன்மைகள்

மனிதர்கள் தமது கருத்துக்களை வெளிப்படையாகக் கூறமுடிகிறது. தமது கருத்து வெளியுலகில் பகிரங்கமாகச் சொல்லப்படும் என்று பயங்கொண்டு அதைவிடச் சொல்லாதிருப்பதே மேல் என்று நினைப்பவர்கள் தாம் கருதுவதை வெளிப்படையாகப் பேசுவதற்கும் சற்றம் இல்ல விதிமுறை துணை செய்கின்றது. அன்றியும் அங்கீகாரத்திற்கோ அல்லது உறுதிப்படுத்தலுக்கோ அவசியமின்றி, பகிரப்பட்ட ஆலோசனைகள், கருத்துக்கள், பரிந்துரைகள் போன்றவை விரும்பியவர்களால் உடனடியாகவே எடுத்துக் கொள்ளப்படலாம்: மேலும் பரிசீலிக்கப்படலாம்.
# ஐக்கிய நாடுகள் நைரோபி அலுவலகம்

**ஐக்கிய நாடுகள் நைரோபி அலுவலகம் ** (United Nations Office at Nairobi, UNON) ஐநாவின் நான்கு முதன்மை அலுவலக வளாகங்களில் ஒன்றாகும். கென்யாவின் நைரோபியில் அமைந்துள்ள இவ்வளாகத்தில் பல்வேறு ஐநா அமைப்புகளும் முகமைகளும் அலுவலகங்களைக் கொண்டுள்ளன. இங்கு ஐக்கிய நாடுகள் சூழல் திட்டம், UN-HABITAT திட்டங்களின் தலைமையகம் அமைந்துள்ளன.  
இந்த வளாகம் கரூரா வனத்தை அடுத்து ஐக்கிய நாடுகள் நிழற்சாலையில் நைரோபியின் அமெரிக்க தூதரகத்திற்கு எதிராக அமைந்துள்ளது.  
2004ஆம் ஆண்டின் நவம்பரில் ஐக்கிய நாடுகள் பாதுகாப்பு அவை தெற்கு மற்றும் மேற்கு சூடான் குறித்து விவாதிக்க மிக அரிதாக தனது அமர்வை இங்கு நடத்தியது. இந்த அமர்வு அப்போதைய அமெரிக்கத் தூதர் ஜான் டான்போர்த்தின் வற்புறுத்தலால் நடந்தது
# ஐக்கிய நாடுகள் நைரோபி அலுவலகம்

## பங்கேற்கும் முகமைகள்

**நைரோபியை தலைமையகமாகக் கொண்டவை:**
- ஐக்கிய நாடுகள் சூழல் திட்டம்
- ஐக்கிய நாடுகளின் குடிசார் அமைப்பு
- கிழக்கு ஆபிரிக்கா மாதிரி ஐக்கிய நாடுகள் மாநாடு  
**நைரோபியில் உள்ளவை:**
- ஐக்கிய நாடுகளின் உணவு மற்றும் வேளாண்மை அமைப்பு
- பன்னாட்டு குடிமை வான்பயண நிறுவனம்
- பன்னாட்டு தொழிலாளர் அமைப்பு
- பன்னாட்டு கடல்சார் அமைப்பு
- பன்னாட்டு நாணய நிதியம்
- கூட்டு ஐக்கிய நாடுகள் எச்ஐவி/ எய்ட்சு திட்டம்
- ஐக்கிய நாடுகள் மண்டல மேம்பாட்டு மையம், ஆபிரிக்க அலுவலகம்
- ஐக்கிய நாடுகள் மகளிர் மேம்பாடு நிதியம்
- ஐக்கிய நாடுகள் வளர்ச்சித் திட்டம்
- ஐக்கிய நாடுகள் மருந்துக் கட்டுப்பாடு திட்டம்
- ஐக்கிய நாடுகள் கல்வி, அறிவியல், பண்பாட்டு நிறுவனம்
- அகதிகளுக்கான ஐக்கிய நாடுகளின் ஆணையம்
- ஐக்கிய நாடுகள் தொழில் மேம்பாடு நிறுவனம்
- ஐக்கிய நாடுகளின் சிறுவர் நிதியம்
- ஐக்கிய நாடுகள் பொது வான் சேவைகள்
- மனிதநேய விவகாரங்களுக்கான ஐக்கிய நாடுகளின் அலுவலகம்
- திட்டப்பணிகளுக்கான ஐக்கிய நாடுகள் அலுவலகம்
- சோமாலியாவிற்கான ஐக்கிய நாடுகள் அரசியல் அலுவலகம்
- ஐக்கிய நாடுகள் மக்கள்தொகை நிதியம்
- உலக வங்கி
- உலக உணவுத் திட்டம்
- உலக சுகாதார அமைப்பு
# ஐக்கிய நாடுகள் நைரோபி அலுவலகம்

## இதனையும் காண்க

- ஐக்கிய நாடுகள் தலைமையகம்
- ஐக்கிய நாடுகள் ஜெனீவா அலுவலகம்
- ஐக்கிய நாடுகள் வியன்னா அலுவலகம்
# ஜெஃப் ஜோன்ஸ்

**ஜெஃப் ஜோன்ஸ்** (*Jeff Jones )*, பிறப்பு: திசம்பர் 10 1941), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், 198 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1964 - 1968 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சைமன் ஜோன்ஸ்

**சைமன் ஜோன்ஸ்** (*Simon Jones )*, பிறப்பு: திசம்பர் 25 1978), இங்கிலாந்து அணியின் துடுப்பாட்டக்காரர். இவர் 18 தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் 89 முதல்தர துடுப்பாட்டப் போட்டிகளிலும், 35 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2002 - 2005 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹாரி ஜுப்

**ஹாரி ஜுப்** (*Harry Jupp*, பிறப்பு: நவம்பர் 19 1841, இறப்பு: ஏப்ரல் 8 1889) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 378 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வேலன்ஸ் ஜுப்

**வெலன்ஸ் ஜுப்** (*Vallance Jupp*, பிறப்பு: மார்ச்சு 27 1891, இறப்பு: சூலை 9 1960) இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 529 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1928 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பேராக் மனிதன்

**பேராக் மனிதன்** (*Perak man*) என்பது மலேசியா வின் பேராக் மாநிலத்தில் லெங்கோங் எனும் ஊரில் 1938 ஆம் ஆண்டில் கண்டுபிடிக்கப்பட்ட ஒரு மனித எலும்புக் கூட்டுக்கு உரிய மனிதனின் பெயராகும்.  
அந்த எலும்புக் கூடு உட்கார்ந்த நிலையில் இருந்தது. அதன் வயது 40 லிருந்து 45 க்குள் இருக்கும் என்று கணக்கிட்டு உள்ளார்கள். அதன் எலும்பு உறுப்புகள் சிதைவுகள் இல்லாமல் நல்ல நிலையில் இருந்தன. பேராக் மனிதனின் எலும்புக் கூடு 11,000 ஆண்டுகள் பழமையானது. அதற்கு அருகாமையில் 2004 ஆம் ஆண்டில் 8,000 ஆண்டுகள் பழமையான ஒரு பெண்ணின் எலும்புக் கூடும் கண்டுபிடிக்கப் பட்டது. மலாயாவில் கண்டுபிடிக்கப் பட்ட மனித எலும்புக்கூடுகளில் இவை இரண்டும் தான் மிக மிகப் பழமையானவை.  
இந்த எலும்புக் கூடுகள் ஆஸ்திரேலிய பூர்வீக மக்களினமான ஆஸ்திரேலோ மெலனெசோயிடு (Australo-Melanesoid) இனத்துக்குரியது என்று ஆய்வாளர்கள் சொல்கின்றனர். இந்த இனத்தைச் சார்ந்த மனிதர்கள் பசிபிக் மாக்கடல் தீவுகளில் வாழ்கின்றனர்.
# லெங்கோங்

மலேசியாவின் பேராக் மாநிலத்தில் **லெங்கோங்** (*Lenggong*) பட்டணம் இருக்கிறது. இது ஒரு சிறிய கிராமப் புறப் பட்டணம். ஈப்போ மாநகரத்தில் இருந்து 100 கி.மீ. வடக்கே உள்ளது.  
கோலகங்சார் பட்டணத்தில் இருந்து கிரிக் பட்டணத்திற்குப் போகும் வழியில் இந்தப் பட்டணம் அமைந்து இருக்கிறது. தீபகற்ப மலேசியாவில் அகழ்வாராய்ச்சிக்கு மிகவும் புகழ் பெற்ற இடம்.  
பல ஆயிரம் ஆண்டுகளுக்கு முன்னால் மனிதர்கள் இங்கே வாழ்ந்து இருக்கிறார்கள். அந்த மனிதர்களின் எலும்பு கூடுகளில் சில கிடைத்து உள்ளன. ஓர் எலும்புக் கூட்டிற்குப் பேராக் மனிதன் எலும்புக் கூடு என்று பெயர் வைக்கப் பட்டு உள்ளது. அது 11,000 ஆண்டுகள் பழமையானது.
# லெங்கோங்

## பொது

இந்தப் பட்டணத்தைச் சுற்றிலும் நிறைய சுண்ணாம்பு குன்றுகளும் மலைகளும் உள்ளன. ரப்பர் செம்பனைத் தோட்டங்களும் உள்ளன. இங்குள்ள காடுகள் 90 இலட்சம் ஆண்டுகள் பழமையானவை. இங்கே சீனர்கள் அதிகமாக வாழ்கிறார்கள்.  
லெங்கோங் நகரை ஒரு திறந்த வெளி கண்காட்சியகம் என்று அழைப்பதும் உண்டு. பழங்காலத்தில் பயன் படுத்தப் பட்ட மண் பாண்டங்கள், ஆயுதங்கள், கல் ஆயுதங்கள் பொது மக்களின் பார்வைக்கு வைக்கப் பட்டு உள்ளன.
# கனடியப் பழங்குடி மக்கள்

**கனடாவின் பழங்குடி மக்கள்** என்பது ஐரோப்பியர்கள் கனடாவிற்கு குடியேற வர முன்பு பல்லாயிரக்கணக்கான ஆண்டுகளாக இங்கு வாழ்ந்த மக்கள் ஆவர். இவர்கள் பல நாடுகளைக் சார்ந்தவர்களாக, பல மொழிகளை, பண்பாடுகளை, தொழில்நுட்பங்களை, சமூகப் பொருளாதார முறைமைகளைக் கொண்டவர்களாக இருந்தார்கள். இன்று இவர்கள் முதற் குடிமக்கள், இனுவிட், மேட்டிசு
மூன்று வகையா அடையாளம் படுத்தப்படுகிறார்கள். 2006 புள்ளிவிபரங்களின் படி, கனடாவின் மொத்த சனத்தொகையில் 1,172,790 அல்லது 3.8% விழுக்காட்டு மக்கள் பழங்குடிகள் ஆவர். இதில் 600 தனித்துவமான முதற்குடி அரசுகள், அவர்களின் தனித்துவமான பண்பாடு, மொழி, கலைகளோடு இருக்கிறார்கள்.  
முதலில் வந்த ஐரோப்பியர்கள் இந்தக் குளிர் தேசத்தில் எவ்வாறு தப்பிப் பிழைத்தல் என்பதை பழங்குடி மக்களிடம் இருந்தே கற்றுக் கொண்டார்கள். எனினும் தொடர்ந்த ஐரோப்பியர்களின் குடியேற்றமும் ஆதிக்கமும் இவர்களின் மக்கள் தொகையையும் வாழ்வியலையும் சிதைத்தது. ஐரோப்பியர் வந்தபோது தனிச் சொத்துரிமை என்ற கருத்துருவையே கொண்டிருக்காத இந்த மக்களிடம் இருந்து பெரும் நிலப் பகுதிகளை மிகக் சொற்ப விலைக்கு வாங்கினர். ஐரோப்பியர்களை இவர்கள் எதிர்த்தார்கள் என்றாலும், தொழில்நுட்பத்திலும் ஒழுங்கமைப்பிலும் மேம்பட்டு இருந்த ஐரோப்பியர்கள் இவர்களை வெற்றி கொண்டார்கள். பண்பாட்டு assimilation கொள்கையை வலியுறுத்திய ஐரோப்பிய கனேடிய அரசுகளால் இவர்களில் கணிசமான பகுதியினர் கட்டாயமாக கிறித்தவ சமயத்துக்கு மதம் மாற்றப்பட்டார்கள், கிறித்தவ கல்லூரிகளில் கட்டாயப் கல்வி பெற்றார்கள். இவர்களின் வாழ்வியல் பொருளாதார மூலங்கள் சிதைக்கப்பட்டதால் இவர்கள் கனேடிய அரசைத் தங்கி வாழும் நிலைக்கு தள்ளப்பட்டு உள்ளார்கள்.
# கனடியப் பழங்குடி மக்கள்

## இதனையும் காண்க

- கனடா உறைவிடப் பள்ளிகள்
- கனடியப் பழங்குடி மக்கள்
- 2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு
- கனடாவின் உண்மை மற்றும் நல்லிணக்க ஆணையம்
- பூர்வ குடிகள்
# டிக்கம்சா

**டிக்கம்சா** (*Tecumseh*, மார்ச் 1768 - ஒக்டோபர் 5, 1813) அமெரிக்கப் பழங்குடி மக்களின் தலை சிறந்த தலைவர்களில் ஒருவர். ஐரோப்பியர்கள் கிழக்கு அமெரிக்காவை ஆக்கிரம்பிப்பதற்கு எதிராக மிகப் பலமான பழங்குடி மக்களின் கூட்டு எதிர்ப்பை இவர் ஒருங்கிணைத்தார். இவர் தாம் இந்த நிலத்தை பொதுவில் வைத்திருப்பதாகவும், ஒரு நபரோ அல்லது குலமோ இந்த நிலத்தை பிறரின் இணக்கம் இல்லாமல் விட்டுக்கொடுக்க முடியாது என்றும் வாதிட்டார். இறுதியில் இவர் தோற்றார் எனினும் இவரதும் எதிர்ப்பும், இவரது கருத்துக்களும் இன்றும் பாதிப்பை ஏற்படுத்துகின்றன.
# தொடர்மொழி - மகரம் மயங்காதவை

தொல்காப்பியர் சொற்களை மொழிநிலையில் மூன்றாகப் பகுத்துக் காட்டுகிறார். ஓரெழுத்தொருமொழி, ஈரெழுத்தொருமொழி, இரண்டிறந்து இசைக்கும் தொடர்மொழி என்பன அந்த 3 பாகுபாடுகள்.  
தொடர்மொழி என்பது இரண்டு மாத்திரைகளுக்கு மேல் ஒலிக்கும் சொல்.  
தொல்காப்பியர் னகரத்தில் முடியும் அஃறிணைப் பெயர்ச் சொற்களை இந்த நூற்பாவில் வரையறை செய்கிறார் என்பதை நினைவில் கொள்ளவேண்டும்.
# தொடர்மொழி - மகரம் மயங்காதவை

## நூற்பா

:மகரத் தொடர்மொழி மயங்குதல் வரைந்த  
:னகரத் தொடர்மொழி ஒன்பஃது என்ப  
:புகர் அறக் கிளந்த அஃறிணை மேன (தொல்காப்பியம் 1-2-49)  
:மகர இறுதி அஃறிணைப் பெயரின்  
:னகரமோடு உறழா நடப்பன உளவே (நன்னூல் 121)
# தொடர்மொழி - மகரம் மயங்காதவை

## மயங்கும் மகரம்

பொதுவாக ம் எழுத்தில் முடியும் சொல் ன் என்னும் எழுத்தாக உயிரெழுத்தோடு இணையும்போது மாறும்.  
:அகம் குன்றி - திருக்குறள் 277
:அகம் தூய்மை - திருக்குறள் 298
:அகன் அமர்ந்து செய்யாள் உறையும் - திருக்குறள் 92
# தொடர்மொழி - மகரம் மயங்காதவை

## மகரமொடு மயங்கா னகரத் தொடர்மொழி

இப்படி ம், ன் மயங்காத அஃறிணைப்பெயர் ஒன்பது எனத் தொல்காப்பியர் வரையறை செய்கிறார். <small>(மொழிமரபு கடைசி-நூற்பா)</small>
# தொடர்மொழி - மகரம் மயங்காதவை

## உரையாசிரியர்கள் எடுத்துக்காட்டு

இந்த நூற்பாவுக்கு உரையாசிரியர்கள் எடுத்துக்காட்டு தருகின்றனர்.  
தொடர்மொழியைத் தொல்காப்பியர் 'இரண்டு இறந்து இசைக்கும் தொடர்மொழி' என்று விளக்கத்தோடு குறிப்பிடுகிறார். இரண்டு மாத்திரையின் மிக்கு ஒலிப்பது என்பது இதன் வெளிப்படையான பொருள். தொல்காப்பிய உரையாசிரியர் இளம்பூரணர் தரும் எடுத்துக்காட்டுகள் அனைத்தும் ஓரசைச் சொற்கள். வட்டம் என்னும் சொல் வட்டன் என்று வராது என்று எடுத்துக்காட்டு தரும் உரை இங்கு வேண்டாத ஒன்று. <small>(நச்சினார்க்கினியார், மயிலைநாதர்)</small>  
- இளம்பூரணர் எடுத்துக்காட்டு
: அழன், உகின், கடான், குயின், செகின், பயின், புழன், வயான், விழன்,
- நச்சினார்க்கினியார் விளக்கம்
: அழன், எகின், கடான், குயின், செகின், பயின், புழன், வயான், விழன்,
- மயிலைநாதர் நன்னூல் நூற்பாவுக்கு விளக்கம்
: பலியன், வலியன், கயான், அலவன், கலவன், கலுழன், மறையன், செகிலன்
: இவை நிரை வாய்பாடு கொண்டவை அன்றேனும் சொல்லை அறியும்பொருட்டு இங்குத் தரப்படுகின்றன.
# தொடர்மொழி - மகரம் மயங்காதவை

## சொல்லும் பொருளும்

| சொல் | பொருள் |  |
| --- | --- | --- |
| அழன் | 'அழன்ற' = நல்லியக்கோடன் தேரோர்க்கு நிழன்ற கோலையும், தேரோர்க்கு அழன்ற வேலையும் உடையவனாம். <small>{சிறுபாணாற்றுப்படை 234)</small> இதனால் 'அழன்' என்பது எரி மூட்ட உதவும் தீப்பிழம்பு என்பது புலனாகிறது. |  |
| உகின் | உகுக்கும் கழிவுநீர்ச் சாய்க்கடை |  |
| எகின் | புளியமரத்தைக் குறிக்கும்போது 'எகினங்கோடு' என மெல்லெழுத்து மிகும். <small>(தொல்காப்பியம் புள்ளிமயங்கியல் னகர-ஈறு)</small>  
அன்னப் பறவையைக் குறிக்கும்போது 'எகினக்கால்' என வல்லெழுத்து மிகும். <small>(தொல்காப்பியம் புள்ளிமயங்கியல் னகர-ஈறு)</small> |  |
| கடான் | சீம்பாலைக் காய்ச்சிச் செய்யப்படும் கடம்பு. |  |
| குயின் | மேகத்தைக் குறிக்கும்போது 'குயின்குழாம்' என இயல்பாகும். <small>(தொல்காப்பியம் புள்ளிமயங்கியல் னகர-ஈறு)</small> |  |
| செகின் | உயிர் செகுக்கும் நஞ்சு |  |
| பயின் | அரக்கு <small>(அகநானூறு 1)</small> |  |
| புழன் | அடுப்பு ஊத உதவும் புழை உள்ள ஊதுகுழல். |  |
| வயான் | தூக்கும் பல்லாக்கு. இளம்பூதி என்னும் மறையவன் 'வயனங்கோட்டில்' வந்தான் <small>(மணிமேகலை 13-15)</small>  
வையம் என்பது உருள்தேர். வயான் என்பது தூக்குதேர், இது தொங்குவதால் தூங்குதேர் என்றும் கூறப்படும். |  |
| விழன் | இச்சொல் இக்காலத்தில் 'விழல்' என்று வழங்கப்படுகிறது. 'விழலுக்கு இறைத்த நீர்' என்பர். விழல் என்பது நெல்லம்பயிரோடு சேர்ந்து வளரும் கோரைப்புல்லைக் குறிக்கும். | } |
# டோரா போரா

, நங்ககார் மாநிலத்திலுள்ள ஜலாலாபாத் மற்றும் நகரங்களுக்குச் சார்பாக டோரா போராவின் அமைவிடம்.]]  
**டோரா போரா** என்பது கிழக்கு ஆப்கானித்தானில் நங்ககார் மாநிலத்தில் பாச்சிர் வா அகம் மாவட்டத்தில் பாக்கித்தான் வடக்கு எல்லையில் இருந்து 10 கி.மீ தூரத்திலுள்ள குகை ஆகும். இது வெள்ளை மலைத்தொடரில் அமைந்துள்ளது. இந்த மலைக்குகையிலேயே பின் லாடன் மறைந்து வாழ்ந்ததாகக் கருதப்பட்டது.
# டொமினிக் ஸ்ட்ராஸ்-கான்

**டொமினிக் காஸ்டோன் ஆண்ட்ரெ ஸ்ட்ராஸ் கான் ** (Dominique Gaston André Strauss-Kahn, ; பிறப்பு 25 ஏப்ரல் 1949, பரப்பு ஊடகங்களில் பெரும்பாலும் **DSK**எனக் குறிப்பிடப்படுபவர்), ஓர் பிரெஞ்சு பொருளியலாளர், வழக்கறிஞர், மற்றும் பிரான்சின் சோசலிசக் கட்சியைச் சார்ந்த அரசியல்வாதி. செப்டம்பர் 28, 2007ஆம் ஆண்டு பன்னாட்டு நாணய நிதியம் பிரச்சினைகளில் தடுமாறியபோது பிரான்சின் அதிபர் நிக்கொலா சார்கோசியின் ஆதரவுடன் அதன் மேலாண் இயக்குநராக பதவியேற்றார்.  
பாரிசிலுள்ள பாரிசு அரசறிவியல் கல்விக் கழகத்தில் (Institut d'Études Politiques de Paris) பொருளியல் பேராசிரியராக உள்ளார். 1997 முதல் 1999 வரை லியோனல் யோசுபின்னின் இடதுசாரி ஆட்சியில் நிதி மற்றும் பொருளாதார அமைச்சராக இருந்தார். பிரெஞ்சு அரசியலில் "நடு-இடது" கட்சியான சோசலிசக் கட்சி(PS)யில் வலது நோக்குடையவராக இருந்தார். 2007ஆம் ஆண்டு பிரெஞ்சு குடியரசுத் தலைவர் தேர்தலுக்கான வேட்பாளரைத் தெரிந்தெடுக்கும் கட்சித் தேர்தலில் நவம்பர் 2006இல் செகோலீன் ராயலிடம் தோற்றார்.  
மே 15, 2011 அன்று நியூயார்க் தங்குவிடுதியில் விடுதிப்பணிப்பெண்ணை பாலியல் வன்முறை செய்ததாக குற்றம் சாட்டப்பட்டு கைது செய்யப்பட்டுள்ளார்.
# உம்மன் சாண்டி

**உம்மன் சாண்டி** (*Oommen Chandy*, , 31 அக்டோபர் 1943 – 18 சூலை 2023) இந்திய அரசியல்வாதியும், கேரளாவின் முன்னாள் முதலமைச்சரும் ஆவார். இந்திய தேசிய காங்கிரசு கட்சியின் மூத்த உறுப்பினரான இவர் 2004 முதல் 2006 வரையும் பின்னர் 2011 முதல் 2016 வரையும் முதலமைச்சராகப் பணியாற்றினார். 2006 முதல் 2011 வரை கேரள சட்டமன்றத்தில் எதிர்க்கட்சித் தலைவராக இருந்துள்ளார். இவர் 1970 முதல் 2023 இல் இறக்கும் வரை புதுப்பள்ளி சட்டமன்றத் தொகுதியின் கேரள சட்டமன்ற உறுப்பினராக இருந்துள்ளார். கேரள சட்டமன்றத்தின் உறுப்பினராக மிக நீண்டகாலம் பதவியில் இருந்தவர் இவர் ஒருவரே ஆவார், அத்துடன் இந்திய மாநில சட்டமன்ற வரலாற்றில் மிக நீண்டகாலம் பதவியில் இருந்தவரும் இவரே ஆவார். ஐக்கிய நாடுகள் அவையினால் பொது சேவைக்காக விருது வழங்கப்பட்ட ஒரேயொரு இந்திய முதலமைச்சரும் இவராவார்.  
2018 சூன் 6 இல், காங்கிரசு தலைவர் இராகுல் காந்தி ஆந்திரப் பிரதேச மாநிலத்திற்கான அனைத்திந்திய காங்கிரசுக் குழுவின் பொதுச் செயலாளராக இவரை நியமித்தார். இவரது கடைசிக் காலத்தில் காங்கிரசு காரியக் குழுவின் உறுப்பினராக இருந்துள்ளார்.
# கலைச்சுடர் (சிற்றிதழ்)

**கலைச்சுடர்** இலங்கை வெலிகமையிலிருந்து 1986ம் ஆண்டில் வெளிவந்த ஒரு மாத இதழாகும்.
# கலைச்சுடர் (சிற்றிதழ்)

## ஆசிரியர்

- வெலிகமை வாரிஸ் அலி மௌலானா
# கலைச்சுடர் (சிற்றிதழ்)

## பணிக்கூற்று

- அறிவுக்கு உரமூட்டும் அறிவேடு
# கலைச்சுடர் (சிற்றிதழ்)

## உள்ளடக்கம்

இவ்விதழில் ஆய்வுக்கட்டுரைகள், சிறுகதைகள், கவிதைகள், துணுக்குகள், அறிவியல் கருத்துகள் போன்ற பல்சுவை அம்சங்கள் இடம்பெற்றிருந்தன.
# கலைச்சுடர் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# கவிஞன் (சிற்றிதழ்)

**கவிஞன்** இலங்கை, கிழக்கு மாகாணம், கல்முனையிலிருந்து 1969ம் ஆண்டில் வெளிவந்த ஒரு மாத இதழாகும்.
# கவிஞன் (சிற்றிதழ்)

## ஆசிரியர்

- நுஃமான்
# கவிஞன் (சிற்றிதழ்)

## உள்ளடக்கம்

இவ்விதழ் கவிதைகளை பிரதானமாகக் கொண்டிருந்தது. கிழக்கிலங்கையைச் சேர்ந்த பல ஆரம்ப நிலைக் கவிஞர்கள் இதில் தமது கவிதைகளை படைத்திருந்தனர்.
# கவிஞன் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# கலைமுரசு (சிற்றிதழ்)

**கலைமுரசு** கிழக்கு இலங்கை சம்மாந்துறையிலிருந்து 1961ம் ஆண்டில் வெளிவந்த ஒரு மாத இதழாகும்.
# கலைமுரசு (சிற்றிதழ்)

## ஆசிரியர்

- அமானுல்லா
# கலைமுரசு (சிற்றிதழ்)

## உள்ளடக்கம்

இவ்விதழில் ஆய்வுக்கட்டுரைகள், சிறுகதைகள், கவிதைகள், துணுக்குகள், அறிவியல் கருத்துகள், வினாவிடை பகுதிகள், குறுக்கெழுத்துப் போட்டி, வாசகர் கருத்துகள் போன்ற பல்சுவை அம்சங்கள் இடம்பெற்றிருந்தன.
# கலைமுரசு (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# கவிதை (சிற்றிதழ்)

**கவிதை** இலங்கை கொழும்பிலிருந்து 1973-ஆம் ஆண்டில் வெளிவந்த ஒரு மாத இதழாகும்.
# கவிதை (சிற்றிதழ்)

## ஆசிரியர்

- அப்துல் சத்தார்
# கவிதை (சிற்றிதழ்)

## உள்ளடக்கம்

இவ்விதழ் கவிதைகளை பிரதானமாகக் கொண்டிருந்தது. மூத்த கவிஞர்களும் அறிமுகக் கவிஞர்களும் இதில் பங்களிப்பு வழங்கியிருந்தனர்.
# கவிதை (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# களஞ்சியம் (இதழ்)

**களஞ்சியம்** மலேசியாவிலிருந்து 1950ம் ஆண்டில் வெளிவந்த ஒரு நாளிதழாகும்.
# களஞ்சியம் (இதழ்)

## ஆசிரியர்

- சாரண பாஸ்கரன் எனும் அஹ்மத்.
இவர் கூத்த நல்லூரைச் சேர்ந்தவர்.
# களஞ்சியம் (இதழ்)

## உள்ளடக்கம்

இதுவொரு நாளிதழ் என்றடிப்படையில் செய்திகளுக்கு முக்கியத்துவம் கொடுத்திருந்தது. இடைக்கிடையே சிறுகதைகள், கவிதைகள் இடம்பெற்றன. விரிவான ஆய்வுக் கட்டுரைகளும், புதினங்களும் இடம்பெற்றிருந்தன.
# நெவில் நொக்ஸ்

**நெவில் நொக்ஸ்** (*Neville Knox*, பிறப்பு: அக்டோபர் 10 1884, இறப்பு: மார்ச்சு 3 1935) இங்கிலாந்து அணியின் துடுப்பாட்டக்காரர். இவர் 2தேர்வுத் துடுப்பாட்டப் போட்டிகளிலும், 88 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அலன் நொட்

**அலன் நொட்** (*Alan Knott*, பிறப்பு: ஏப்ரல் 9 1946) என்பவர் இங்கிலாந்து அணியின் துடுப்பாட்டக்காரர் ஆவார். இவர் 95 தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளிலும், 511 முதல்தர துடுப்பாட்டப் போட்டிகளிலும், 317 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1981 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நிக் நைட்

**நிக் நைட்** (*Nick Knight*, பிறப்பு: நவம்பர் 28 1969, இங்கிலாந்து அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 100ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1996 - 1997 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அலன் லேம்ப்

**அலன் லேம்ப்** (*Allan Lamb*, பிறப்பு: சூன் 20 1954) என்பவர் இங்கிலாந்து அணியின் துடுப்பாட்டக்காரர் ஆவார். இவர் 79 தேர்வுத் துடுப்பாட்டப் போட்டிகளிலும், 122 ஒருநாள் பன்னாட்டுத் துடுப்பாட்டப் போட்டிகளிலும் 467 முதல்தர துடுப்பாட்டப் போட்டிகளிலும், 484 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 1982 - 1992 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜேம்ஸ் லென்கிறிட்ஜ்

**ஜேம்ஸ் லென்கிறிட்ஜ்** (*James Langridge*, பிறப்பு: சூலை 10 1906, இறப்பு: செப்டம்பர் 10 1966) இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 695 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1933 - 1946 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டொனால்ட் நைட்

**டொனால்ட் நைட்** (*Donald Knight*, பிறப்பு: மே 12 1894, இறப்பு: சனவரி 5 1960) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 139 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வெய்ன் லார்க்கின்ஸ்

**வெய்ன் லார்க்கின்ஸ்** (*Wayne Larkins*, பிறப்பு: நவம்பர் 22 1953, இங்கிலாந்து அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும் 482 முதல்தர துடுப்பாட்டப் போட்டிகளிலும், 485 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# அல்பிரட் நைட்

**அல்பிரட் நைட்** (*Albert Knight*, பிறப்பு: அக்டோபர் 8 1872, இறப்பு: ஏப்ரல் 25 1946) இங்கிலாந்து அணியின் துடுப்பாட்டக்காரர் ஆவார். இவர் 3தேர்வுத் துடுப்பாட்டப் போட்டிகளிலும், 391 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1904 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பெரி நைட்

**பேரி நைட்** (*Barry Knight*, பிறப்பு: பிப்ரவரி 18 1938), இங்கிலாந்து அணியின் துடுப்பாட்டக்காரர். இவர் 29 தேர்வுத் துடுப்பாட்டப் போட்டிகளிலும், 379 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 - 1969 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் லார்ட்டர்

**டேவிட் லார்ட்டர்** (*David Larter*, பிறப்பு: ஏப்ரல் 24 1940, இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும், 182 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1962 - 1965 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# விக்கிப்பீடியா:விக்கிமீடியா இந்தியா செய்திமடல்/2011 சூன்

விக்கிமீடியா இந்தியா செய்திமடலின் சூன் 2011 இதழில் காட்சிப்படுத்த, செப்டம்பர் 2010-மே 2011 காலகட்டத்தில் தமிழ் விக்கித் திட்டங்களில் நடைபெற்ற முக்கிய நடவடிக்கைகள், அடைந்த மைல்கற்கள் இங்கே தொகுக்கப்படுகின்றன. முழுமையடைந்தபின்னர், ஆங்கிலத்தில் மொழிபெயர்க்கப்பட்டு இதழாசிரியர்களுக்கு அனுப்பி வைக்கப்படும். (முதல் இதழ் இங்கு உள்ளது.)
# விக்கிப்பீடியா:விக்கிமீடியா இந்தியா செய்திமடல்/2011 சூன்

## நிகழ்வுகள்

- விக்கிப்பீடியா பட்டறைகள் - பேர்கன், சென்னை, கிழக்கு பல்கலைக்கழகம் இலங்கை 1, டொரொண்டோ, சென்னை தொழில்நுட்பக் கழகம், பிரக்யான், புதுச்சேரி, கோவை, புத்தனாம்பட்டி, கிழக்கு பல்கலைக்கழகம் இலங்கை 2  
- அறிமுக நிகழ்வுகள் - யாழ்ப்பாணம்  
- விக்கி மாரத்தான்  
- விக்கி 10 கொண்டாட்டங்கள் - விக்கிப்பீடியா:சனவரி 15, 2011 விக்கிப்பீடியா பத்தாம் ஆண்டுவிழா சென்னை  
- கனடா சிறுவர் நாள் அறிமுகம்  
- தமிழ் - தாய்மொழி மாநாடு 2010 - பேர்கன்
# விக்கிப்பீடியா:விக்கிமீடியா இந்தியா செய்திமடல்/2011 சூன்

## ஊடகங்களில்

- சனவரி 16, 2011 - கனல்-கே சுவிசு அரச வானொலியில் புன்னியாமீனின் நேர்காணல்.
- சனவரி 11,2011 - தட்ஸ்தமிழ் (இணைய இதழ்) -விக்கிப்பீடியா கட்டற்ற இணையக் கலைக்களஞ்சியம்
- இலங்கைப் பத்திரைகையான ஞாயிறு தினக்குரலின், 2011.01.16 பதிப்பில், 17 ஆம் பக்கத்தில் விக்கிப்பீடியா பற்றி விரிவான கட்டுரை
- தினத்தந்தியில் விக்கிப்பீடியா பற்றி
# விக்கிப்பீடியா:விக்கிமீடியா இந்தியா செய்திமடல்/2011 சூன்

## ஊடகங்களில்

### விக்கிப்பத்து கொண்டாட்டங்கள் பற்றி ஊடகங்களில்

- விக்கிப்பீடியாவிற்கு பத்தாவது பிறந்தநாள் வாழ்த்துகள்!! Tamil blog
- Thatstamil செய்தியில்
- Happy Birthday Wikipedia, Thatstamil, சனவரி 11, 2011
# விக்கிப்பீடியா:விக்கிமீடியா இந்தியா செய்திமடல்/2011 சூன்

## விக்கிப்பீடியா

- வளர்ச்சி வேகம் இரட்டிப்பானது.
- புன்னியாமீனின் ஒரு நாளில் 300 கட்டுரைகள் முயற்சி
- அக்டோபர் 6, 2010 - ஏப்ரல் 8 2011 - 5000 கட்டுரைகள் உருவாகுதல்
- ஏப்ரல் 8, 2011ல் 30,000 கட்டுரைகள் எட்டப்பட்டன
- பல வருடங்களாக 68ம் இடத்தில் இருந்த தமிழ்விக்கி தற்போது இரு நிலைகள் முன்னேறியுள்ளது.
- விக்கியன்பு
- தள அறிவிப்பு
- குறுந்தொடுப்பு
- தமிழ் தட்டச்சுக் கருவி
- தமிழ் விக்கிப்பீடியா நூல் - தேனி சுப்பிரமணி
# விக்கிப்பீடியா:விக்கிமீடியா இந்தியா செய்திமடல்/2011 சூன்

## விக்சனரி

- தமிழ் இணைய கல்விக் கழகக் கொடை சொற்கள் பதிவேற்றம் நவம்பர் 2010ல் முடிவடைந்தது.
- தமிழ் விக்சனரி முதல் பத்து விக்கிகளுள் ஒன்றானது.
- ஏப்ரல் 2011ல் 198000 சொற்களை எட்டியது
- **தினம் ஒரு சொல்** எனும் திட்டம் வெற்றிகரமாகச் செயல்பட்டு வருகிறது.
# விக்கிப்பீடியா:விக்கிமீடியா இந்தியா செய்திமடல்/2011 சூன்

## விக்கிமூலம், விக்கி நூல்கள், விக்கி மேற்கோள்

- விக்கிமூலத்தில் கிட்டத்தட்ட 1645 உள்ளடக்கப் பக்கங்கள் உள்ளன. சங்கத் தமிழ்ச் செய்யுள்கள் பலவும் இணையேற்றப்பட்டுள்ளன.  
- விக்கிநூல்கள் தளத்தில் 484 உள்ளடக்கப் பக்கங்களும் 5க்கும் மேற்பட்ட நூல்கள் தொகுப்பிலும் உள்ளன.  
- விக்கிமேற்கோள் தளம் போதிய பங்களிப்பு இல்லாமையால் 34 உள்ளடக்கப் பக்கங்களைக் கொண்டுள்ளது. ஆனால் முதற்பக்கம் அவ்வப்போது இற்றைப்படுத்தப்படுகின்றது.
# விக்கிப்பீடியா:விக்கிமீடியா இந்தியா செய்திமடல்/2011 சூன்

## பிற தளங்கள்

- translatewiki இல் சூரியாவின் பரிசு
# ஜேம்ஸ் கர்ட்லி

**ஜேம்ஸ் கர்ட்லி** (*James Kirtley*, பிறப்பு: சனவரி 10 1975, இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 11 ஒருநாள் பன்னாட்டுத் துடுப்பாட்டப் போட்டிகளிலும் 170 முதல்தர துடுப்பாட்டப் போட்டிகளிலும், 253 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2003 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# செப் கின்னியர்

**செப் கின்னியர்** (*Sep Kinneir*, பிறப்பு: மே 13 1871, இறப்பு: அக்டோபர் 16 1928) இங்கிலாந்து அணியின் துடுப்பாட்டக்காரர். இவர் 1தேர்வுத் துடுப்பாட்டப் போட்டியிலும், 312 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1911 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோன் கிங்

**ஜோன் கிங்** (*John King )*, பிறப்பு: ஏப்ரல் 16 1871, இறப்பு: நவம்பர் 18 1946) இங்கிலாந்து அணியின் துடுப்பாட்டக்காரர். இவர் 1தேர்வுத் துடுப்பாட்டப் போட்டியிலும், 552 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1909 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹரால்ட் லார்வூட்

**ஹரால்ட் லார்வூட்** (*Harold Larwood*, பிறப்பு: நவம்பர் 14 1904, இறப்பு: சூலை 22 1995) இங்கிலாந்து அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளில் விளையாடி 485 ஓட்டங்களை எடுத்துள்ளார். இதில் அதிகபட்ச ஓட்டம் 98 ஆகும்.பந்துவீச்சில் 78 இழப்புகளைக் கைப்பற்றினார். 361 முதல்தர துடுப்பாட்டப் போட்டிகளிலும் கலந்து கொண்டு 7280 ஓட்டங்களை எடுத்துள்ளார். இதில் இறுதிவரை ஆட்டமிழக்காமல் 102 ஓட்டங்கள் எடுத்தது அதிகப்ட்ச ஓட்டம் ஆகும்.பந்துவீச்சில் 1427 இழப்புகளைக் கைப்பற்றினார். இவர் 1926 - 1933 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹரால்ட் லார்வூட்

## ஆரம்பகால வாழ்க்கை

நிலக்கரிச் சுரங்க நகரமான கிர்க்பி-இன்-ஆஷ்பீல்டிற்கு அருகிலுள்ள நூன்கர்கேட் என்ற நோட்டிங்ஹாம்ஷிர் கிராமத்தில் 1904 நவம்பர் 14 ஆம் தேதி ஹரோல்ட் லார்வுட் பிறந்தார். சுரங்கத் தொழிலாளியான ராபர்ட் லார்வுட் மற்றும் இவரது மனைவி மேரி, ஷர்மன் ஆகியோருக்கு பிறந்த ஐந்து மகன்களில் இவர் நான்காவது ஆவார்.  
ஐந்து வயதிலிருந்தே, ஹரோல்ட் கிர்க்பி உட்ஹவுஸ் பள்ளியில் பயின்றார். பல ஆண்டுகளாக இந்த சிறிய கிராமப் பள்ளி, லார்வூட்டைத் தவிர, நாட்டிங்ஹாம்ஷைர் கவுண்டி துடுப்பாட்ட சங்கத்தில் இருந்து இவரது சமகாலத்தவர்களாக மாறிய நான்கு சர்வதேச துடுப்பாட்ட வீரர்களை உருவாக்கியது: வில்லியம் "டாட்ஜ்" வைசால், சாம் ஸ்டேபிள்ஸ், பில் வோஸ் மற்றும் ஜோ ஹார்ட்ஸ்டாஃப் ஜூனியர் . 1917 ஆம் ஆண்டில் பள்ளியை விட்டு இவர் 13 ஆம் வயதில் வெளியேறிய பிறகு, ஹரோல்ட் உள்ளூர் சுரங்கத் தொழிலாளர்களின் கூட்டுறவு கடையில் பணிபுரிந்தார். இவர் துடுப்பாட்டத்திற்கான ஆரம்பகால திறமையைக் கொண்டிருந்தார்., மேலும் 1918 ஆம் ஆண்டில் நுன்கர்கேட்டின் இரண்டாவது அணிக்காக விளையாடத் தொடங்கினார். அனுபவம் வாய்ந்த மூத்த வீரர்களுக்கு எதிராக விளையாடி, தனது முதல் ஆண்டில் சராசரியாக 4.9 எனும் பந்துவீச்சு சராசரியோடு 76 இழப்புகளை வீழ்த்தினார். 1920 ஆம் ஆண்டில், இவர் முதல் அணியில், தனது தந்தையுடன், பிளிம்சால்ஸில் விளையாடினார்.
# ஹரால்ட் லார்வூட்

## தேர்வுத் துடுப்பாட்டம்

லார்வுட் 1926 ஆம் ஆண்டில் மாவட்ட துடுப்பாட்டப் போட்டிகளில் சிறப்பாக விளையாடினார்.சர்ரே துடுப்பாட்ட அணிக்கு எதிரான சமமான போட்டியின் போது, அவர் இங்கிலாந்தின் முதன்மை மட்டையாளர் மற்றும் தேசிய தேர்வாளர்களுடன் செல்வாக்கு உள்ளவரான ஜாக் ஹோப்ஸின் இழப்பினை இரண்டு முறை எடுத்தார். ஐந்து போட்டிகள் கொண்ட ஆஷஸ் தேர்வுத் துடுப்பாட்டத் தொடரில் ஆத்திரேலியத் துடுப்பாட்ட அணிக்கு எதிராக இவர் இடம்பெற்றார். மேலும் அப்போது இங்கிலாந்தின் தலைவராக கார் நியமிக்கப்பட்டார். லார்வுட் தனது நாட்டிற்காக விளையாடுவதற்கு போதுமானவர் என்று ஹோப்ஸ் உறுதியாக நம்பினார்; ஜூன் மாத தொடக்கத்தில் லார்ட்ஸில் நடந்த பயிற்சி ஆட்டத்தின் போது இவர் சிறப்பாக செயல்பட்டதன் மூலம் போட்டியில் இளம் பந்து வீச்சாளரை சேர்க்க இந்த பரிந்துரை தூண்டப்பட்டிருக்கலாம். இந்த போட்டியில் லார்வுட் ஐந்து இழப்புகளை வீழ்த்தினார், ஆனால் இவர் முதல் தேர்வுத் துடுப்பாட்டப் போட்டிக்குத் தேர்வு செய்யப்படவில்லை. இந்தப் போட்டி மழையால் பாதிக்கப்பட்டது. இரண்டாவது தேர்வுத் துடுப்பாட்டத்திற்கு , ஜூன் 26 அன்று லார்ட்ஸில் தொடங்கவிருந்ததால், தேர்வாளர்கள் இளைஞரான லார்வூட்டைத் தேர்ந்தெடுத்தனர்.
# ராய் கில்னர்

**ராய் கில்னர்** (*Roy Kilner*, பிறப்பு: மே 9 1907, இறப்பு: மே 18 1953) இங்கிலாந்து அணியின் முன்னாள் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் , 92 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். செத் கில்னர் மற்றும் அலைஸ் வாசிங்டன் தம்பதியருக்கு பதினோராவது மகனாகப் பிறந்தார்.
# ராய் கில்னர்

## ஆரம்பகால வாழ்க்கை

கில்னர் 1890 அக்டோபர் 17 அன்று இங்கிலாந்தின் யார்க்ஷயரில் உள்ள வார்ம்ப்வெல், பார்ன்ஸ்லி என்ற இடத்தில் பிறந்தார். சேத் கில்னர் மற்றும் மேரி ஆலிஸ் வாஷிங்டன் தம்பதியினரின் பதினொரு குழந்தைகளில் இரண்டாவது மகன் ஆவார். இவரது சகோதரர் நார்மனும் துடுப்பாட்டம் விளையாடினார். அவர் யார்க்ஷயர் மற்றும் வார்விக்சயர் துடுப்பாட்ட அணியினைப் பிரதிநிதித்துவப்படுத்தினார். கில்னர், வொம்ப்வெல் பாரிஷ் தேவாலயத்திலும் சிறுவர்கள் சர்ச் லாட்ஸ் படையணியின் உறுப்பினராக இருந்தனர். 1905 ஆம் ஆண்டு முதல் பெரும்பாலான போட்டிகளில் இவர் தேர்வானார். ஆனால் அதிரடியாக மட்டையாட்டம் செய்ய முயன்றதனால் இவரது இழப்பினை இழந்தார்.சிறப்பாகப் பந்துவீசிய போதும் அதிக வாய்ப்பு இவருக்கு கொடுக்கப்படவில்லை. 1909 ஆம் ஆண்டில் இவரது மட்டையாட்டம் மேம்பட்டது; இவர் அணிக்காக தனது முதல் நூறு ஓட்டங்களை எடுத்தார் மற்றும் தொடர்ந்து சிறப்பாக மட்டையாட்டம் செய்ததால் யார்க்சயர் துடுப்பாட்ட அணியின் தேர்வாளர்களின் கவனத்தினைப் பெற்றார்.
# ராய் கில்னர்

## தேர்வுத் துடுப்பாட்டம்

தென்னாப்பிரிக்கத் துடுப்பாட்ட அணிக்கு எதிரான தனது முதல் தேர்வுத் துடுப்பாட்டப் போட்டியில் மட்டையாட்டத்தில் ஏழாவது வீரராகக் களம் இறங்கி இவர் 59 ஓட்டங்களை எடுத்தார்.இவருக்குப் பந்துவீச வாய்ப்பு கிடைக்கும் முன்னர் தென்னாப்பிரிக்க அணி முதல் ஆட்டப் பகுதியில் 30 ஓட்டங்களில் ஆட்டமிழந்தது.
# ராய் கில்னர்

## இறப்பு

பாட்டியாலாவின் மகாராஜா 1927–28 ஆம் ஆண்டில், இந்தியாவில் விளையாடவும் இந்தியத் துடுப்பாட்ட அணியின் பயிற்சியாளராகவும் கில்னரை அழைத்தார். கில்னரின் சகோதரி மோலி , அழைப்பை ஏற்க மிகவும் தயங்குவதாகவும் ஏற்றுக்கொள்வதற்கு தயங்குவதாகவும் கூறினார். கில்னரின் மாமா, இர்விங் வாஷிங்டன் இவர் புறப்பட்ட மறுநாளே உடல்நலமின்மையால் இறந்தார். இதனால் இவர் சற்று மனச்சோர்வு அடைந்தார். ஆனால் இவர் சவுத்தாம்ப்டனில் சிகிச்சையை மேற்கொள்ள மறுத்துவிட்டார். தனது வீட்டிற்குத் திரும்ப விரும்பினார். 1928 மார்ச் 27 அன்று வொம்ப்வெல்லுக்கு வந்த இவரை மருத்துவர் பரிசோதித்து வீட்டிற்கு அழைத்துச் சென்றனர். இதையடுத்து, இவரது உடல்நிலை மோசமடைந்து, பார்ன்ஸ்லிக்கு அருகிலுள்ள கேந்திரே மருத்துவமனைக்கு கொண்டு செல்லப்பட்டார். ஏப்ரல் 5, 1928 இல், கில்னர் குடற் காய்ச்சலால் இறந்தார்.
# டொம் கிள்ளிக்

**டொம் கிள்ளிக்** (*Tom Killick*, பிறப்பு: மே 9 1907, இறப்பு: மே 18 1953) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 92 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அம்ஜாத் கான்

**அம்ஜாத் கான்** (*Amjad Khan )*, பிறப்பு: அக்டோபர் 14 1980 என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், 75 முதல்தர துடுப்பாட்டப் போட்டிகளிலும், 56 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2009 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.